ഭാര്യയോട് വഴക്കിട്ട് സ്വന്തം വീടിന് തീയിട്ടു ഒപ്പം കത്തിയമര്ന്നത് 10 വീടുകള് മുംബൈ: ഭാര്യയുമായി വഴക്കിട്ട് യുവാവ് സ്വന്തം വീടിന് തീയിട്ടതിനെ തുടര്ന്ന് മഹാരാഷ്ട്രയിലെ സതാര ജില്ലയില് അഗ്നിക്കിരയായത് 10 വീടുകള്. സതാരയിലെ പഠാന് താലൂക്കിലെ മജ്ഗോണ് ഗ്രാമത്തില് തിങ്കളാഴ്ച വൈകീട്ടാണ് സംഭവം.പ്രതിയായ സഞ്ജയ് പാട്ടീലിനെ പൊലീസ് അറസ്റ്റ് ചെയ്തതായി എ.ബി.പി മാസ റിപ്പോര്ട്ട് ചെയ്തു.ഭാര്യ പല്ലവിയുമായി വഴക്കിട്ട സഞ്ജയ് സ്വന്തം വീടിന് തീയിടുകയായിരുന്നു. അഗ്നിബാധയെ തുടര്ന്ന് വീട്ടിലുണ്ടായിരുന്ന ഗ്യാസ് സിലിണ്ടര് പൊട്ടിത്തെറിച്ചു. പൊട്ടിത്തെറിയില് അയല്പക്കത്തെ വീടുകളിലേക്ക് തീപടര്ന്നു.ഗ്രാമീണര് തീയണക്കാന് ശ്രമം നടത്തിയെങ്കിലും വീടുകള് കത്തിയമര്ന്നു. സഞ്ജയ്യെ തീപിടിത്തത്തില് നിന്ന് രക്ഷിച്ചെങ്കിലും ക്രൂരമായ മര്ദനത്തിനിരയാക്കിയ ശേഷമാണ് ഗ്രാമീണര് പൊലീസിന് കൈമാറിയത്. പല്ലവിയെ ബന്ധുവീട്ടിലേക്ക് മാറ്റിപ്പാര്പ്പിച്ചു. കോടതിയില് ഹാജരാക്കിയ സഞ്ജയ്യെ രണ്ടുദിവസത്തെ പൊലീസ് കസ്റ്റഡിയില് വിട്ടു.